Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szabályairól szóló 3/2003. (I. 25.) BM—GKM—KvVM együttes rendelet.
Paragraph Index: 321

7. A vasúti szakszemélyzet képzése és továbbképzése a vasútvállalat, illetve a vasútvállalat feladata és felelõssége. A képzés, továbbképzés rendjét a vasútvállalat utasításban szabályozza, amelyet a Közlekedési Fõfelügyelettel (a továbbiakban: KFF) jóvá kell hagyatni. Az elõírt vasúti szakképzettséggel nem rendelkezõ dolgozók a szükséges — elméleti és gyakorlati — szakismereteket a szolgálati helyeken (munkahelyeken), vagy tanfolyamokon történõ kiképzés során a vállalati utasításban meghatározott idõn belül kötelesek elsajátítani. A vasúti közlekedés biztonságával összefüggõ munkakörökben dolgozókat a vasútvállalat által kijelölt központi oktatási intézményekben kell vizsgáztatni. Ezen munkakörökben foglalkoztatottak kiképzését a kijelölt oktatási intézményekben az érvényes képzési program szerint kell végezni. A vasúti közlekedés biztonságával összefüggõ munkakörök megnevezését a II. függelék tartalmazza. A munkavállalók képzését, rendszeres szakmai oktatását vállalati utasításban kell szabályozni. A vasútvállalat köteles ellátni munkavállalóit a szolgálatuk végzéséhez szükséges szakmai utasításokkal.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes